
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 40 

14 Ιανουάριου 2013 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 


Παράταση προθεσμίας υποβολής δικαιολογητικών της 

παρ. 3 του άρθρου 24 του ν.4014/2011 (Α' 209). 1 

Τροποποίηση του Οργανισμού του Γενικού Νοσοκο¬ 
μείου Κοζάνης «ΜΑΜΑΤΣΕΙΟ». 2 

Τροποποίηση της υπ’ αριθμ. 44222/Γ'ΚΠΣ 304/29-12- 
2000 κοινής υπουργικής απόφασης (ΦΕΚ 13/Β/12- 
1-2001) - «Καθορισμός των τυπικών και ουσιαστι¬ 


κών προσόντων του προσωπικού που μετακινείται 
ή αποσπάται, στην Ειδική Υπηρεσία τομέα Υγείας 


και Κοινωνικής Αλληλεγγύης». 3 

ΑΠΟΦΑΣΕΙ Σ 

Αριθμ. 2306 (1) 


Παράταση προθεσμίας υποβολής δικαιολογητικών της 
παρ. 3 του άρθρου 24 του ν.4014/2011 (Α' 209). 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΠΕΡΙΒΑΛΛΟΝΤΟΣ, 
ΕΝΕΡΓΕΙΑΣ ΚΑΙ ΚΛΙΜΑΤΙΚΗΣ ΑΛΛΑΓΗΣ 

Έχοντας υπόψη: 

1. Τις διατάξεις της παρ. 2γ του άρθρου 7 του ν. 4051/ 
2012 «Ρυθμίσεις συνταξιοδοτικού περιεχομένου και άλ¬ 
λες επείγουσες ρυθμίσεις εφαρμογής του Μνημονείου 
Συνεννόησης του ν. 4046/2012 (Α' 40). 

2. Τις διατάξεις του ν. 4014/2011 «Περιβαλλοντική αδει- 
οδότηση έργων και δραστηριοτήτων, ρύθμιση αυθαι¬ 
ρέτων σε συνάρτηση με δημιουργία περιβαλλοντικού 
ισοζυγίου και άλλες διατάξεις Υπουργείου Περιβάλλο¬ 
ντος» (Α'209). 

3. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα κυβερνητικά όργανα 
που κυρώθηκε με το άρθρο πρώτο του π.δ/τος 63/2005 
(Α' 98). 

4. Την Υ46/6-7-2012 απόφαση του Πρωθυπουργού «Κα¬ 
θορισμός αρμοδιοτήτων Αναπληρωτή Υπουργού Περι¬ 
βάλλοντος Ενέργειας και Κλιματικής Αλλαγής Σταύρου 
Καλαφάτη» (Β'2101). 

5. Το γεγονός ότι με την παρούσα απόφαση δεν προ- 
καλείται δαπάνη σε βάρος του κρατικού προϋπολογι¬ 
σμού, αποφασίζουμε: 


1. Παρατείνεται η προθεσμία υποβολής των δικαιο- 
λογητικών που προβλέπονται στο πρώτο εδάφιο της 
παρ. 3 του άρθρου 24 του ν. 4014/2011 (Α' 209) έως και 
31-5-2013. 

2. Παρατείνεται η προθεσμία υποβολής των δικαιο- 
λογητικών που προβλέπονται στο δεύτερο εδάφιο της 
παρ. 3 του άρθρου 24 του ίδιου ως άνω νόμου έως και 
30-9-2013. 

3. Η ισχύς της παρούσας απόφασης αρχίζει από την 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Ιανουάριου 2013 

οι ΥΠΟΥΡΓΟΙ 

ΑΝΑΠΛ. ΠΕΡΙΒΑΛΛΟΝΤΟΣ, ΕΝΕΡΓΕΙΑΣ 
ΟΙΚΟΝΟΜΙΚΩΝ ΚΑΙ ΚΛΙΜΑΤΙΚΗΣ ΑΛΛΑΓΗΣ 

ΙΩΑΝΝΗΣ ΣΤΟΥΡΝΑΡΑΣ ΣΤΑΥΡΟΣ ΚΑΛΑΦΑΤΗΣ 

-♦- 

Αριθμ. Υ4α/53220 (2) 

Τροποποίηση του Οργανισμού του Γενικού Νοσοκομείου 
Κοζάνης «ΜΑΜΑΤΣΕΙΟ». 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ 
ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ - ΥΓΕΙΑΣ 

Έχοντας υπόψη: 

1. Τις διατάξεις: 

α) Των άρθρων 6 και 11 του Ν.2889/2001 «Βελτίωση και 
εκσυγχρονισμός του Εθνικού Συστήματος Υγείας και 
άλλες διατάξεις» (ΦΕΚ 37/Α'), όπως έχουν τροποποιηθεί 
και ισχύουν. 

β) Του άρθρου 7 του Ν.3329/2005 «Εθνικό Σύστη¬ 
μα Υγείας και Κοινωνικής Αλληλεγγύης και λοιπές 
διατάξεις» (ΦΕΚ 81/Α), όπως έχει τροποποιηθεί και 
ισχύει. 

γ) του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα, που κυρώθηκε 
με το άρθρο πρώτο του Π.Δ/τος 63/2005 (ΦΕΚ 98/Α') και 
το γεγονός ότι από την εφαρμογή των διατάξεων της 
απόφασης αυτής δεν προκαλείται δαπάνη σε βάρος του 
κρατικού προϋπολογισμού, καθόσον με την υπ’ αριθμ. 
Υ4α/39175 κοινή υπουργική απόφαση (ΦΕΚ 1259/τ.Β'/2012) 

καταργήθηκαν εκ παραδρομής θέσεις προσωπικού οι 
οποίες δεν ήταν κενές. 

δ) Του άρθρου 34 του Ν. 2519/1997 «Ανάπτυξη και εκ¬ 
συγχρονισμός του ΕΣΥ, οργάνωση των υγειονομικών 
υπηρεσιών, ρυθμίσεις για το φάρμακο και άλλες δια¬ 
τάξεις» (ΦΕΚ 165/Α'), όπως έχει τροποποιηθεί και ισχύει. 

ε) Του άρθρου 15 και της παρ. 1 του άρθρου 25 του 
Ν. 1397/1983 «Εθνικό Σύστημα Υγείας» (ΦΕΚ 143/Α'). 

στ) Τις διατάξεις του άρθρου 4 του Ν. 3754/2009 
«Ρύθμιση όρων απασχόλησης των νοσοκομειακών ια¬ 
τρών του ΕΣΥ σύμφωνα με το Π.Δ. 76/2005 και άλλες 
διατάξεις», όπως έχει τροποποιηθεί και ισχύει (ΦΕΚ 
43/Α'). 

ζ) Του Π.Δ/τος 87/1986 «Ενιαίο Πλαίσιο Οργάνωσης 
Νοσοκομείων» (ΦΕΚ 32/Α'). 

η) Την υπ’ αριθμ. πρωτ. Υ4α/οικ.84627/2011 «Διασύνδεση 
Νοσοκομείων και καθορισμός του τρόπου διασύνδεσής 
τους και λειτουργίας τους» (ΦΕΚ 1681/Β'), όπως τροπο¬ 
ποιήθηκε και ισχύει. 

2. Την υπ’ αριθμ. Υ48/9-7-2012 απόφαση του Πρωθυ¬ 
πουργού «Καθορισμός αρμοδιοτήτων του Αναπληρωτή 
Υπουργού Οικονομικών Χρήστου Σταϊκούρα» (ΦΕΚ Β' 
2105). 

3. Τις υπ * 1 2 3 4 5 6 7 αριθμ. 13/28-7-11 (ΘΕΜΑ 9ο), 14/24-8-11 (ΘΕΜΑ 
2ο), 15/27-9-11 (ΘΕΜΑ 10ο) και 16/3-11-11 (ΘΕΜΑ 7ο) απο¬ 
φάσεις του ΚΕ.Σ.Υ.ΠΕ. 

4. Το υπ' αριθμ. 4024/22-5-2012 έγγραφο του Αναπλη¬ 
ρωτή Διοικητή του Γ.Ν. Κοζάνης, αποφασίζουμε: 

Η υπ’ αριθμ. Υ4α/39175 κοινή υπουργική απόφαση «Ορ¬ 
γανισμός του Γενικού Νοσοκομείου Κοζάνης «ΜΑΜΑΤ- 
ΣΕΙΟ» (ΦΕΚ 1259/τ.Β72012), τροποποιείται και συμπλη¬ 
ρώνεται όπως παρακάτω: 

Στο άρθρο 14 «ΘΕΣΕΙΣ ΠΡΟΣΩΠΙΚΟΥ» επέρχονται οι 
κάτωθι αλλαγές: α) στις θέσεις της Ιατρικής Υπηρεσίας, 
στο μόνιμο προσωπικό συνιστάται κλάδος ΠΕ Ψυχολο¬ 
γίας με μία (1) θέση, 

β) στις θέσεις της Διοικητικής - Οικονομικής Υπη¬ 
ρεσίας, του Αυτοτελούς Τμήματος και του Ειδικού 
Γραφείου συνιστάται κλάδος ΤΕ Μηχανικών με 
τρεις (3) θέσεις και γ) στο προσωπικό μόνιμο και 
ΙΔΑΧ όλων των κατηγοριών και κλάδων σε προ¬ 
σωποπαγείς θέσεις προστίθεται μία (1) επιπλέον 
θέση ιατρού στην ειδικότητα της Δερματολογίας 
και ως εκ τούτου οι εν λόγω θέσεις διαμορφώνο¬ 
νται ως εξής: 

«2. ΘΕΣΕΙΣ ΙΑΤΡΙΚΗΣ ΥΠΗΡΕΣΙΑΣ 
Α. ΜΟΝΙΜΟ ΠΡΟΣΩΠΙΚΟ 
II. ΚΑΤΗΓΟΡΙΑ ΠΕ 
Κλάδος ΠΕ Ψυχολογίας 
Μία (1) θέση 

4. ΘΕΣΕΙΣ ΤΗΣ ΔΙΟΙΚΗΤΙΚΗΣ - ΟΙΚΟΝΟΜΙΚΗΣ ΥΠΗΡΕ¬ 
ΣΙΑΣ, ΤΟΥ ΑΥΤΟΤΕΛΟΥΣ ΤΜΗΜΑΤΟΣ ΚΑΙ ΤΟΥ ΕΙΔΙΚΟΥ 
ΓΡΑΦΕΙΟΥ 
II) ΚΑΤΗΓΟΡΙΑ ΤΕ 
Κλάδος ΤΕ Μηχανικών 
Τρεις (3) θέσεις 

Ο κλάδος αυτός περιλαμβάνει τις ειδικότητες: Μηχα- 
νολόγων-Μηχανικών, Ηλεκτρολόγων-Μηχανικών, Ηλε- 
κτρονικών-Τεχνικών, Υπομηχανικών, Σχεδιαστών, Τεχνο¬ 
λόγων Ιατρικών Οργάνων, Πολιτικών ΔομικώνΈργων και 
άλλες συναφείς ειδικότητες. Η κατανομή των θέσεων 
στις παραπάνω ειδικότητες, γίνεται κάθε φορά με την 
απόφαση προκήρυξης αυτών. 


Μία εκ των ανωτέρω θέσεων δύναται να καταλαμβά¬ 
νεται από Τεχνικό Ασφαλείας, κατά τις κείμενες δια¬ 
τάξεις. 

6. ΠΡΟΣΩΠΙΚΟ ΜΟΝΙΜΟ ΚΑΙ ΙΔΑΧ ΟΛΩΝ ΤΩΝ ΚΑΤΗ¬ 
ΓΟΡΙΩΝ ΚΑΙ ΚΛΑΔΩΝ ΣΕ ΠΡΟΣΩΠΟΠΑΓΕΙΣ ΘΕΣΕΙΣ 

1. ΙΑΤΡΙΚΗ ΥΠΗΡΕΣΙΑ 

ΙΑΤΡΟΙ 

Δερματολογίας: 2 μόνιμες προσωποπαγείς» 

Κατά τα λοιπά το τροποποιούμενο και συμπληρωμένο 
άρθρο παραμένει ως έχει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Δεκεμβρίου 2012 

ΟΙ ΥΠΟΥΡΓΟΙ 

ΔΙΟΙΚ. ΜΕΤΑΡΡΥΘΜΙΣΗΣ 

ΑΝΑΠΛ. ΟΙΚΟΝΟΜΙΚΩΝ ΚΑΙ ΗΛΕΚΤΡ. ΔΙΑΚΥΒΕΡΝΗΣΗΣ 

ΧΡΗΣΤΟΣ ΣΤΑΪΚΟΥΡΑΣ ΑΝΤΩΝΙΟΣ ΜΑΝΙΤΑΚΗΣ 

ΥΓΕΙΑΣ 

ΑΝΔΡΕΑΣ Θ. ΛΥΚΟΥΡΕΝΤΖΟΣ 
-♦- 

Αριθμ. 53 (3) 

Τροποποίηση της υπ’ αριθμ. 44222/Γ'ΚΠΣ 304/29-12-2000 
κοινής υπουργικής απόφασης (ΦΕΚ 13/Β/12-1-2001) - 
«Καθορισμός των τυπικών και ουσιαστικών προσό¬ 
ντων του προσωπικού που μετακινείται ή αποσπάται, 
στην Ειδική Υπηρεσία τομέα Υγείας και Κοινωνικής 
Αλληλεγγύης». 

ΟΙ ΥΠΟΥΡΓΟΙ 

ΑΝΑΠΤΥΞΗΣ, ΑΝΤΑΓΩΝΙΣΤΙΚΟΤΗΤΑΣ, 

ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ - ΥΓΕΙΑΣ 

Έχοντας υπόψη: 

1. Το άρθρο 90 του «Κώδικα Νομοθεσίας για την Κυ¬ 
βέρνηση και τα Κυβερνητικά Όργανα» που κυρώθηκε με 
το άρθρο πρώτο του Π.Δ. 63/2005 (ΦΕΚ 98/Α). 

2. Το Π.Δ. 85/2012 (ΦΕΚ 141/Α721-6-2012) περί «Ιδρυσης 
και μετονομασίας υπουργείων και κατάργηση υπηρεσι¬ 
ών», ειδικότερα το άρθρο 1 για το «Υπουργείο Ανάπτυ¬ 
ξης, Ανταγωνιστικότητας, Υποδομών, Μεταφορών και 
Δικτύων» και το άρθρο 2 παρ. 1 για μετονομασία του 
ΥΥΚΑ σε «Υπουργείο Υγείας». 

3. Το Π.Δ. 86/2012 (ΦΕΚ 141/Α721-6-2012) περί «Διο¬ 
ρισμού Υπουργών, Αναπληρωτών Υπουργών και Υφυ¬ 
πουργών», όπου διορίζεται ο Ανδρέας Λυκουρέντζος 
του ©εοφάνους στη θέση του Υπουργού Υγείας. 

4. Το Π.Δ. 95/2000 «Οργανισμός του Υπουργείου Υγεί¬ 
ας και Πρόνοιας (ΦΕΚ 76/Α/10.3.2000) όπως τροποποιή¬ 
θηκε με το ΠΔ 21/2006 (ΦΕΚ 17/7.2.2006). 

5. Την υπ’ αριθμ. ΔΥ1α/Γ.Π.οικ.75030/30-07-12 (ΦΕΚ 
371/2-8-2012) κοινή απόφαση του Πρωθυπουργού και 
του Υπουργού Υγείας περί διορισμού του Καλλίρη Πελο¬ 
πίδα στη θέση του Γ ενικού Γ ραμματέα του Υπουργείου 
Υγείας. 

6. Το Ν. 3861/2012 (ΦΕΚ 112/Α713-7-2010) για «Ενίσχυση 
της διαφάνειας με την υποχρεωτική ανάρτηση νόμων 
και πράξεων των κυβερνητικών, διοικητικών και αυτο- 
διοικητικών οργάνων στο διαδίκτυο «Πρόγραμμα Διαύ¬ 
γεια» και άλλες διατάξεις». 

7. Τον Κανονισμό (ΕΚ) 1083/2006 του ΕΣΠΑ, περί καθο¬ 
ρισμού γενικών διατάξεων για το ΕΤΠΑ, ΕΚΤ και Ταμείο 
Συνοχής. 

8. Το Ν. 2860/2000 «Διαχείριση, παρακολούθηση και 
έλεγχος του Κοινοτικού Πλαισίου Στήριξης και άλλες 
διατάξεις» (ΦΕΚ 251/Α/14-11 -200 0). 

9. Το Ν. 3614/2007 περί «Διαχείρισης, ελέγχου και 
εφαρμογής αναπτυξιακών παρεμβάσεων για την προ¬ 
γραμματική περίοδο 2007-2013» και ειδικότερα το άρθρο 
18 περί στελέχωσης των Ε.Υ. 

10. Την με αρ. ΔΥΙα/οικ.23125 (ΦΕΚ 1502/8-12-2000) 
κοινής υπουργικής απόφασης σύστασης της Ειδικής 
Υπηρεσίας Διαχείρισης του Επιχειρησιακού Προγράμ¬ 
ματος Υγεία - Πρόνοια 2000-2006, όπως αυτή τροποποι¬ 
ήθηκε και συμπληρώθηκε με τις υπ’ αρ. 56868/7-6-2002 
(ΦΕΚ 707/10-6-2002), 63914/27-7-2003 (ΦΕΚ 911/4-7-2003), 
120892/4-11-2004 (ΦΕΚ 1810/7-12-2004), 27696/2-8-2007 
(ΦΕΚ 1570/17-8-2007). 

11. Την κοινής υπουργικής απόφασης με αρ. 4088/18- 
6-2008 (ΦΕΚ/Υ.Ο.Δ.Δ/ 278/30-6-2008), με την οποία τρο¬ 
ποποιήθηκαν τα ανωτέρω σχετ. της παρ. 10, με σκοπό 
την αναδιάρθρωσή της Ε.Υ. σύμφωνα με το άρθρο 5 του 
Ν. 3614/2007, με τίτλο «Ειδική Υπηρεσία τομέα Υγείας 
και Κοινωνικής Αλληλεγγύης», όπως τροποποιήθηκε και 
ισχύει σήμερα με την αριθ. 130385 κοινή υπουργική από¬ 
φαση (ΦΕΚ Υ.Ο.Δ.Δ/2136/1-10-2009). 

12. Την αριθ. 44222/Γ ΚΠΣ 304/29-12-2000 (ΦΕΚ 13/Β/ 
12-1-2001) κοινή υπουργική απόφαση «Καθορισμός των 
τυπικών και ουσιαστικών προσόντων του προσωπικού 
που μετακινείται ή αποσπάται, στην Ειδική Υπηρεσία 
τομέα Υγείας και Κοινωνικής Αλληλεγγύης». 

13. Την από 20/12/2012 πρόταση του Γενικού Γραμμα¬ 
τέα Υγείας. 

14. Το γεγονός ότι από την απόφαση αυτή δεν προκαλεί- 
ται δαπάνη σε βάρος το κρατικού προϋπολογισμού, αποφα¬ 
σίζουμε την τροποποίηση της αριθ. 44222/Γ ΚΠΣ 304/29- 
12-2000 (ΦΕΚ 13/Β/12-1-2001) κοινής υπουργικής απόφασης 
«Καθορισμός των τυπικών και ουσιαστικών προσόντων του 
προσωπικού που μετακινείται ή αποσπάται, στην Ειδική 
Υπηρεσία τομέα Υγείας και Κοινωνικής Αλληλεγγύης». 

Κατόπιν αυτού η εν λόγω κοινή υπουργική απόφαση 
έχει ως ακολούθως: 

Αρθρο 1 

Τυπικά, ουσιαστικά και πρόσθετα προσόντα για τη θέση 
Προϊσταμένου και Αναπληρωτή Προϊσταμένου της Ειδικής 
Υπηρεσίας τομέα Υγείας και Κοινωνικής Αλληλεγγύης. 

Για την θέση του Προϊσταμένου και του Αναπληρω¬ 
τή Προϊσταμένου της Ειδικής Υπηρεσίας τομέα Υγείας 
και Κοινωνικής Αλληλεγγύης απαιτούνται τα κατωτέρω 
τυπικά και ουσιαστικά προσόντα: 

1) Τυπικά προσόντα 

α) πτυχίο ή δίπλωμα Α.Ε.Ι., της ημεδαπής ή ισότιμου 
ιδρύματος της αλλοδαπής 

β) Επαγγελματική εμπειρία 

ί) εξαετής για τους κατόχους διδακτορικού διπλώμα¬ 
τος της ημεδαπής ή ισότιμου της αλλοδαπής 

ϋ) οκταετής για τους κατόχους μεταπτυχιακού τίτλου 
της ημεδαπής ή αναγνωρισμένου όμοιου τίτλου σπου¬ 
δών της αλλοδαπής ετήσιας τουλάχιστον φοίτησης 
και τους αποφοίτους της Εθνικής Σχολής Δημόσιας 
Διοίκησης. 

ιϋ) δεκαετής για τους κατόχους πτυχίου ή διπλώματος 
της ημεδαπής ή ισότιμου ιδρύματος της αλλοδαπής. 

γ) άσκηση αρμοδιοτήτων διοίκησης, ιδίως άσκηση 
αρμοδιοτήτων προϊστάμενου σε οποιοδήποτε επίπεδο 


της διοίκησης ή άσκηση αρμοδιοτήτων συντονισμού 
αμάδας έργου ή εργασίας 

2) Ουσιαστικά προσόντα: 

α) Διοικητική και οργανωτική ικανότητα 
β) Γνώση των διαδικασιών εφαρμογής προγραμμάτων 
και εκτέλεσης έργων του δημόσιου ή ιδιωτικού τομέα 
γ) Εμπειρία στην εκτέλεση κοινοτικών ή αναπτυξιακών 
προγραμμάτων ή εμπειρία στη διαχείριση, συντονισμό, 
σχεδίασμά, έλεγχο κοινοτικών προγραμμάτων 
δ) Ικανότητα προσαρμογής και επικοινωνίας 
ε) Ικανότητα ανάληψης πρωτοβουλιών και ευθυνών 
στ) Γ νώση μιας ξένης κοινοτικής γλώσσας κατά προ¬ 
τίμηση αγγλικής ή γαλλικής 
ζ) Ικανότητα χρήσης εφαρμογών αυτοματισμού γρα¬ 
φείου και υπηρεσιών διαδικτύου 

3) Συνεκτιμώνται ως πρόσθετα προσόντα: 

α) Μεταπτυχιακές σπουδές κατά προτίμηση σε συ¬ 
ναφές πεδίο με το αντικείμενο της Ειδικής Υπηρεσίας 
β) Γ νώση δεύτερης ξένης κοινοτικής γλώσσας. 

Άρθρο 2 

Τυπικά, ουσιαστικά και πρόσθετα προσόντα για τη 
θέση Προϊσταμένων των Μονάδων της Ειδικής Υπηρε¬ 
σίας τομέα Υγείας και Κοινωνικής Αλληλεγγύης 
Για την θέση των Προϊσταμένων των Μονάδων της 
Ειδικής Υπηρεσίας τομέα Υγείας και Κοινωνικής Αλλη¬ 
λεγγύης απαιτούνται τα κατωτέρω τυπικά, ουσιαστικά 
και πρόσθετα προσόντα: 

1) Τυπικά προσόντα 

Ως Προϊστάμενοι των μονάδων της Ειδικής Υπηρεσίας 
τομέα Υγείας και Κοινωνικής Αλληλεγγύης τοποθετού¬ 
νται υπάλληλοι κατηγορίας ΠΕ, ή ΤΕ οι οποίοι διαθέτουν 
τα κατωτέρω τυπικά προσόντα ανά κατηγορία: 

Α. Γ ια τους υπαλλήλους της κατηγορίας Π.Ε: 
α) Πτυχίο ή δίπλωμα ΑΕΙ της ημεδαπής ή ισότιμου 
ιδρύματος της αλλοδαπής, 
β) τετραετής τουλάχιστον επαγγελματική εμπειρία 
Β. Γ ια τους υπαλλήλους της κατηγορίας Τ.Ε: 
α) Πτυχίο ή δίπλωμα ΤΕΙ της ημεδαπής ή ισότιμου 
ιδρύματος της αλλοδαπής, 
β) Εξαετής τουλάχιστον επαγγελματική εμπειρία 

2) Ουσιαστικά προσόντα: 

α) Διοικητική και οργανωτική ικανότητα 
β) Γ νώση των διαδικασιών εφαρμογής προγραμμάτων 
και εκτέλεσης έργων του δημόσιου και ιδιωτικού τομέα 
γ) Ικανότητα επικοινωνίας και συνεργασίας 
δ) Ικανότητα ανάληψης πρωτοβουλιών και ευθυνών 
ε) Ικανότητα υποκίνησης υφιστάμενων για αυξημένη 
απόδοση 

στ) Γ νώση μιας ξένης γλώσσας (κατά προτίμηση αγ¬ 
γλικής ή γαλλικής) 

ζ) Ικανότητα χρήσης εφαρμογών πληροφορικής και 
υπηρεσιών ίηΐθίτίθΐ 

η) Προηγούμενη άσκηση αρμοδιοτήτων διοίκησης σε 
οποιοδήποτε επίπεδο 

3) Συνεκτιμώνται ως πρόσθετα προσόντα: 

α) Μεταπτυχιακές σπουδές, κατά προτίμηση σε πεδίο 
συναφές είτε με το βασικό πτυχίο είτε με το αντικείμενο 
της Ειδικής Υπηρεσίας. 

β) Εμπειρία στην εκτέλεση κοινοτικών ή αναπτυξιακών 
προγραμμάτων ή εμπειρία στη διαχείριση, συντονισμό, 
σχεδίασμά, έλεγχο κοινοτικών προγραμμάτων σχετικών 
με το αντικείμενο της Ειδικής Υπηρεσίας, 
γ) Γνώση μιας δεύτερης ξένης κοινοτικής γλώσσας. 

Άρθρο 3 

Τυπικά, ουσιαστικά και πρόσθετα προσόντα για το 
προσωπικό της κατηγορίας Πανεπιστημιακής Εκπαί¬ 
δευσης (ΠΕ) 

Για το προσωπικό της κατηγορίας Π.Ε. απαιτούνται τα 
κατωτέρω τυπικά και ουσιαστικά προσόντα: 

1) Τυπικά προσόντα: 

α) Πτυχίο ή δίπλωμα ΑΕΙ της ημεδαπής ή ισότιμου 
ιδρύματος της αλλοδαπής. 

β) Προκειμένου για το προσωπικό που θα στελεχώσει 
το γραφείο ΟΠΣ απαιτείται πτυχίο πληροφορικής ή 
παρεμφερές αυτού. 

γ) Διετής τουλάχιστον επαγγελματική εμπειρία 
4) Ουσιαστικά προσόντα: 

α) Γνώση των διαδικασιών εφαρμογής προγραμμάτων 
και εκτέλεσης έργων του δημοσίου ή ιδιωτικού τομέα, 
β) Ικανότητα επικοινωνίας και συνεργασίας 
γ) Ικανότητα ανάληψης πρωτοβουλιών και ευθυνών, 
δ) Ικανότητα χρήσης εφαρμογών αυτοματισμού γρα¬ 
φείου και υπηρεσιών διαδικτύου. 

3) Συνεκτιμώνται ως πρόσθετα προσόντα: 
α) Μεταπτυχιακές σπουδές, κατά προτίμηση σε πεδίο 
συναφές είτε με το βασικό πτυχίο είτε με το αντικείμενο 
της Ειδικής Υπηρεσίας. 

β) Εμπειρία στην εκτέλεση, διαχείριση, συντονισμό, 
σχεδίασμά, έλεγχο κοινοτικών ή αναπτυξιακών προ¬ 
γραμμάτων. 

γ) Γ νώση μιας ξένης κοινοτικής γλώσσας (κατά προ¬ 
τίμηση της αγγλικής ή γαλλικής). 

Άρθρο 4 

Τυπικά, ουσιαστικά και πρόσθετα προσόντα για το 
προσωπικό της κατηγορίας Τεχνολογικής Εκπαίδευσης 
(ΤΕ). 

Γ ια το προσωπικό της κατηγορίας Τ.Ε. απαιτούνται τα 
κατωτέρω τυπικά και ουσιαστικά προσόντα: 

1) Τυπικά προσόντα 

α) Πτυχίο ή δίπλωμα ΤΕΙ της ημεδαπής ή ισότιμου 
ιδρύματος της αλλοδαπής. 

β) Γ ια το προσωπικό που θα στελεχώσει το γραφείο 
ΟΠΣ απαιτείται πτυχίο ή δίπλωμα πληροφορικής ή πα¬ 
ρεμφερές. 

γ) Διετής τουλάχιστον επαγγελματική εμπειρία. 

2) Ουσιαστικά προσόντα: 

α) Γ νώση των διαδικασιών εφαρμογής προγραμμάτων 
και εκτέλεσης έργων του δημοσίου ή ιδιωτικού τομέα, 
β) Ικανότητα επικοινωνίας και συνεργασίας 
γ) Ικανότητα ανάληψης πρωτοβουλιών και ευθυνών, 
δ) Ικανότητα χρήσης εφαρμογών αυτοματισμού γρα¬ 
φείου και υπηρεσιών διαδικτύου 

3) Συνεκτιμώνται ως πρόσθετα προσόντα: 

α) Μεταπτυχιακές σπουδές κατά προτίμηση σε συ¬ 
ναφές πεδίο με το αντικείμενο της Ειδικής Υπηρεσίας. 

β) Εμπειρία σε κοινοτικά ή αναπτυξιακά προγράμματα 
ή εφαρμογές πληροφορικής. 

Άρθρο 5 

Τυπικά, ουσιαστικά και πρόσθετα προσόντα για το 
προσωπικό της κατηγορίας Δευτεροβάθμιας Εκπαίδευ¬ 
σης (ΔΕ). 


Γ ια το προσωπικό της κατηγορίας ΔΕ απαιτούνται τα 
κατωτέρω τυπικά και ουσιαστικά προσόντα: 

1) Τυπικά προσόντα: 

α) Απολυτήριος τίτλος λυκείου γενικής κατεύθυνσης 
ή εξατάξιου γυμνασίου ή ενιαίου πολυκλαδικού λυκείου 
χωρίς ειδικότητα ή τεχνικού ή επαγγελματικού λυκείου 
χωρίς ειδικότητα ή με ειδικότητα όπως τμήματος υπαλ¬ 
λήλων γραφείου (διοίκησης) ή τμήματος υπαλλήλων 
λογιστηρίου ή κλάδου διοικητικών υπηρεσιών- γραμ¬ 
ματέων ή κλάδου οικονομίας. 

β) Πενταετής τουλάχιστον επαγγελματική εμπειρία σε 
θέση γραμματέως ή στο χειρισμό εφαρμογών πληρο¬ 
φορικής ή ως δημόσιος υπόλογος (ν.2362/95). 

2) Ουσιαστικά προσόντα: 

α) Ικανότητα εργασίας σε ηλεκτρονικό περιβάλλον 
β) Ικανότητα χρήσης εφαρμογών αυτοματισμού γρα¬ 
φείου και υπηρεσιών ίπΙβΓηοΙ 
γ) Ικανότητα οργάνωσης γραφείου 
δ) Ικανότητα επικοινωνίας και συνεργασίας 

3) Συνεκτιμώνται ως πρόσθετα προσόντα: 

α) Γ νώση μιας ξένης κοινοτικής γλώσσας κατά προ¬ 
τίμηση αγγλικής ή γαλλικής. 

β) Επαγγελματική εμπειρία στον τομέα των συγχρη- 
ματοδοτούμενων προγραμμάτων. 

Άρθρο 6 

Καταργούμε το άρθρο 5 της αριθ. 44222/Γ/ΚΠΣ 
304/29-12-2000 κοινής υπουργικής απόφασης λόγω μη 
πρόβλεψης θέσης προσωπικού κατηγορίας Υποχρεω¬ 
τικής εκπαίδευσης (ΥΕ) στην κοινή υπουργική απόφαση 
αναδιάρθρωσης της Ειδικής Υπηρεσίας τομέα Υγείας 
και Κοινωνικής Αλληλεγγύης. 

Άρθρο 7 
Δικαιολογητικά 

1. Ως διδακτορικό δίπλωμα και ως μεταπτυχιακός 
τίτλος σπουδών νοούνται εκείνα που χορηγούνται με 
αντίστοιχο ιδιαίτερο τίτλο μετά τη λήψη του πτυχίου 
ή διπλώματος Α.Ε.Ι. ή Τ.Ε.Ι. ή ισότιμο, αντίστοιχης ειδι¬ 
κότητας, σχολών της αλλοδαπής. Για τα μεταπτυχιακά 
και διδακτορικά διπλώματα εκπαιδευτικών ιδρυμάτων 
εξωτερικού απαιτείται βεβαίωση ισοτιμίας. 

2. Ο χρόνος εμπειρίας αποδεικνύεται με βεβαίωση 
αρμόδιας ελληνικής ή αλλοδαπής δημόσιας υπηρεσίας, 
από την οποία προκύπτει το είδος της συγκεκριμένης 
εργασίας που παρασχέθηκε και η χρονική διάρκεια της 
παροχής της, ή του οικείου ασφαλιστικού φορέα, ή του 
εργοδότη στην περίπτωση που δεν προκύπτει το εί¬ 
δος της παρασχεθείσας εργασίας συνοδευόμενη από 
υπεύθυνη δήλωση του υποψηφίου κατά το άρθρο 8 του 
Ν. 1599/1986. 

3. Η ισχύς της παρούσας αρχίζει από τη δημοσίευσή 
της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Ιανουάριου 2013 

